Alampoides

Alampoides er en slekt av biller som hører til familien smellere (Elateridae).

Utseende 
Middelsstore, avlange, fint hårete, halvblanke, mørke smellere. Antennene er sagtakkede og omtrent så lange som hode + pronotum. Pronotum er litt lengre enn bredt, trapesformet med rett tilbaketrukne bakhjørner. Dekkvingene er bredest litt bak roten, med fine punkstriper.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er rovdyr og kan ete termitter. Denne slekten utmerker seg ved at larvene og puppene kan sende ut grønt lys , men ikke de voksne.

Utbredelse 
Slekten er utbredt i Sør-Amerika, fra Colombia i nord til Bolivia i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 eller Dendrometrinae
 Stammen Anaissini Golbach, 1984
 Slekten Alampoides Schwarz, 1906
 Alampoides alychnus (Kirsch, 1873)
 Alampoides badius Costa, 1975
 Alampoides boliviensis (Candèze, 1900)
 Alampoides fulvus Costa, 1975
 Alampoides submaculatus (Schwarz, 1902)
 Alampoides tessellatus (Candèze, 1863)

Referanser

Eksterne lenker 
 

Smellere
Biller formelt beskrevet i 1906